| Čilės ginkluotosios pajėgos*Fuerzas Armadas de Chile* |
| --- |
| Čilės herbas |
| Pajėgų rūšys |  Armija   Karinis laivynas   Oro pajėgos   Karabinieriai |
| Žmogiškieji resursai |
| Amžius | 15–49 m. |
| Privalomoji tarnyba(šauktiniai) | 18 |
| Mobilizaciniai resursai | 3.815.761, amžiaus  15–49 m. (2005 m. duom.) |
| Tinkamų karinei tarnybai | 3.123.281, amžiaus  15–49 m.  (2005 m. duom.) |
| Kasmet pasiekiamobilizacijos amžių | 150.084 (2005 m. duom.) |
| Aktyvus  personalas | 86.000 (46 vieta pasaulyje) |
| Finansinės išlaidos |
| Biudžetas | 3,62 mlrd. USD |
| Proc. nuo BVP | 3,9 proc. |

**Čilės ginkluotosios pajėgos** (isp. *Fuerzas Armadas de Chile*) – Čilės valstybės ginkluota institucija, valdoma prezidento per Gynybos ministeriją. Karinė tarnyba, trunkanti nuo 12 iki 24 mėnesių, privaloma visiems piliečiams vyrams nuo 18 m. Karinė tarnyba gali būti atidėta dėl akademinių ar religinių priežasčių. Paskutiniais metais Čilės ginkluotosios pajėgos tapo vienomis technologiškai pažangiausių ir profesionaliausių Amerikoje.

Sandara
-------

### Armija

*Pagrindinis straipsnis – Čilės armija*.
Dabartinis Čilės armijos vadas yra *General de Ejército* Sr. Juan Miguel Fuente-Alba Poblete. Armija, kurioje tarnauja 45000 žmonių, turi septynias divizijas ir vieną oro brigadą. Pagrindinės armijos šarvuotosios kovos mašinos – pagrindiniai tankai *Leopard 1* ir *Leopard 2*. Armija neseniai iš Vokietijos nupirko 140 naudotų tankų *Leopard 2A4*.

### Karinis laivynas

*Pagrindinis straipsnis – Čilės karinis laivynas*.
Čilės kariniam laivynui vadovauja admirolas *Rodolfo Codina Díaz*. Laivyne tarnauja 25000 žmonių, iš kurių 4800 yra jūrų pėstininkai. Laivynas turi 66 antvandeninius laivus (iš kurių aštuoni priklauso pagrindiniams antvandeniniams kombatantams ir bazuojasi Valparaise) ir 4 povandeninius laivus (bazuojasi *Talcahuano*).
  
Laivynas turi savo transportinių ir patrulinių lėktuvų bei atakos sraigtasparnių.

### Air Force

*Pagrindinis straipsnis – Čilės oro pajėgos*.
Generolas *Ricardo Ortega Perrier* vadovauja Čilės karinėms oro pajėgoms, kuriose tarnauja 11000 žmonių. Pajėgose organizuotos penkios oro brigados, kurių bazės yra Iquique, Antofagasta, Santiago, Puerto Montt, ir Punta Arenas. Oro pajėgos taip pat turi oro bazę Karaliaus Jurgio saloje (Antarktida).

### Čilės karabinieriai

*Čilės karabinieriai* yra uniformuota Čilės policija ir žandarmerija, įkurti 1927 m. balandžio 27 d. Karabinierių paskirtis – palaikyti tvarką ir viešą pagarbą valstybės įstatymams. Jie pavaldūs Nacionalinės gynybos ministerijai (isp. *Ministerio de Defensa Nacional*, per Karabinierių pasekretorių) ir Vidaus reikalų ministerijai (isp. *Ministerio del Interior*).
  
Dabartinė karabinierių paskirtis yra palaikyti tvarką ir saugumą Čilės visuomenėje, naudojant pilietinį švietimą, tarnavimą bendruomenei, pilicinį darbą, o karo atveju veikti kaip sukarintos pajėgos (visi policijos nariai po karinio apmokymo). Pagal dabartinę Čilės konstituciją karabinieriai yra tiesiogiai integruoti į ginkluotąsias pajėgas, kad ypatingomis sąlygomis geriau galėtų užtikrinti tvarką.

Karabinieriai turi specialiosios paskirties pajėgas *GOPE* (*Grupo de Operaciones Policiales Especiales* 'Specialiųjų policijos operacijų grupė'). Specialus elitinis dalinys palaiko saugumą La Monedos rūmuose ir saugo Čilės prezidentą.

Nuorodos
--------

1. ↑  CIA - The World Factbook
2. ↑  CIA - The World Factbook
3. ↑  CIA - The World Factbook